
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση του Διατμηματικού Προγράμμα¬ 
τος Μεταπτυχιακών Σπουδών με τίτλο: «Ιατρική 
Πληροφορική» μεταξύ των Τμημάτων Ιατρικής 
της Σχολής Επιστημών Υγείας, Ηλεκτρολόγων 
Μηχανικών και Μηχανικών Υπολογιστών της Πο¬ 
λυτεχνικής Σχολής και Πληροφορικής της Σχολής 
Θετικών Επιστημών του Αριστοτελείου Πανεπι¬ 
στημίου Θεσσαλονίκης. 

2 Μετατροπή γνωστικού αντικειμένου μέλους ΕΕΠ 
του Πανεπιστημίου Πατρών. 

3 Ένταξη μέλους Ε.Τ.Ε.Π. του Τεχνολογικού Εκπαι¬ 
δευτικού Ιδρύματος Ανατολικής Μακεδονίας και 
Θράκης στην κατηγορία Ε.ΔΙ.Π. 

4 Ίδρυση Εργαστηρίου με την επωνυμία: «Εργα¬ 
στήριο Εφαρμοσμένης Μηχανικής - Ακουστικής 
και Μουσικών Οργάνων» στο Τμήμα Τεχνολογίας 
Ήχου και Μουσικών Οργάνων της Σχολής Μουσι¬ 
κής Τεχνολογίας του Τεχνολογικού Εκπαιδευτικού 
Ιδρύματος Ιονίων Νήσων. 


ΑΠΟΦΑΣΕΙΣ 

Αριθμ. 27539 _ (1) 

Επανίδρυση του Διατμηματικού Προγράμματος 
Μεταπτυχιακών Σπουδών με τίτλο: «Ιατρική Πλη¬ 
ροφορική» μεταξύ των Τμημάτων Ιατρικής της 
Σχολής Επιστημών Υγείας, Ηλεκτρολόγων Μη¬ 
χανικών και Μηχανικών Υπολογιστών της Πολυ¬ 
τεχνικής Σχολής και Πληροφορικής της Σχολής 
Θετικών Επιστημών του Αριστοτελείου Πανεπι¬ 
στημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση 2958/12 και 13-4-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 


για την έρευνα και άλλες διατάξεις», όπως τροποποιήθη¬ 
κε και ισχύει και ιδίως των άρθρων 32,43 και 85 παρ. 2α. 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΟΝ/29-9-2017 «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών-Λοι- 
πά θέματα», β) 203446/Ζ1/22-11-2017 «Διευκρινήσεις 
σχετικά με την εφαρμογή διατάξεων του ν. 4485/2017 (Α' 
114), και γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρ¬ 
μογή των διατάξεων του ν. 4485/2017 (ΑΊ 14) για θέ¬ 
ματα μεταπτυχιακών σπουδών», δ) 22879/Ζ1/9-2-2018 
«Εφαρμογή των διατάξεων του ν. 4485/2017 (ΑΊ 14), 
ε) 26407/Ζ1/15-2-2018 «Ίδρυση - Επανίδρυση ΠΜΣ σε 
εφαρμογή των διατάξεων του ν. 4485/2017 (ΑΊ 14), και 
στ) 45070/Ζ1/19-3-2018 «Κοινοποίηση διατάξεων του 
ν. 4521/2018 (Α'38) «Ίδρυση Πανεπιστημίου Δυτικής 
Αττικής και άλλες διατάξεις». 

4. Τιςδιατάξειςτου ν. 3374/2005 και ιδίωςτα άρθρα 14 
και 15 (ΦΕΚ 189/τ.Α'/2.8.2005) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα 
διπλώματος», όπως τροποποιήθηκε και ισχύει. 

5. Τηνυπουργική απόφαση μεαριθμό Β7/379/11-9-1998 
(ΦΕΚ 1006/τ.Β'/25-9-1998) όπως αυτή έχει αντικαταστα- 
θεί με την υπουργική απόφαση με αριθμό 160920/Β7/ 
7-10-2014 (ΦΕΚ 2753/τ.Β'/15-10-2014). 

6. Την απόφαση της Συνέλευσης του Τμήματος Ιατρι¬ 
κής της Σχολής Επιστημών Υγείας του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
25/19-12-2017). 

7. Τις αποφάσεις της Συνέλευσης του Τμήματος Ηλε¬ 
κτρολόγων Μηχανικών και Μηχανικών Υπολογιστών της 
Πολυτεχνικής Σχολής του Αριστοτελείου Πανεπιστημίου 
Θεσσαλονίκης (συνεδριάσεις με αριθμό 1/12-12-2017 
και 6/15-2-2018). 

8. Την απόφαση της Συνέλευσης του Τμήματος Πλη¬ 
ροφορικής της Σχολής Θετικών Επιστημών του Αριστο- 
τελείου Πανεπιστημίου Θεσσαλονίκης (συνεδρίαση με 
αριθμό 296/13-12-2017). 

9. Το Ειδικό Πρωτόκολλο Συνεργασίας μεταξύ του 
Τμήματος Ιατρικής της Σχολής Επιστημών Υγείας του 
Τμήματος Ηλεκτρολόγων Μηχανικών και Μηχανικών 
Υπολογιστών της Πολυτεχνικής Σχολής και του Τμήμα¬ 
τος Πληροφορικής της Σχολής Θετικών Επιστημών του 
Αριστοτελείου Πανεπιστημίου για τη συνδιοργάνωση 
του Δ.Π.Μ.Σ. με τίτλο: «Ιατρική Πληροφορική». 

ΙΟ.Την θετική εισήγηση με αριθμό 20160/12-4-2018 
της Επιτροπής Μεταπτυχιακών Σπουδών του Αριστο- 
τελείου Πανεπιστημίου Θεσσαλονίκης, αποφασίζουμε: 

Την επανίδρυση και λειτουργία από το ακαδημαϊκό 
έτος 2018-2019του Διατμηματικού Προγράμματος Με¬ 
ταπτυχιακών Σπουδών μεταξύ των Τμημάτων Ιατρικής, 
Ηλεκτρολόγων Μηχανικών και Μηχανικών Υπολογιστών 
και Πληροφορικής του Αριστοτελείου Πανεπιστημίου 
Θεσσαλονίκης με τίτλο: «Ιατρική Πληροφορική», ως 
ακολούθως: 

Άρθρο 1 

Γενικές Διατάξεις 

Τα Τμήματα: Ιατρικής της Σχολής Επιστημών Υγείας 
του Αριστοτέλειου Πανεπιστημίου Θεσσαλονίκης (ΑΠΘ) 
- ΕπισπεύδονΤμήμα, Ηλεκτρολόγων Μηχανικών και Μη¬ 
χανικών Υπολογιστών της Πολυτεχνικής Σχολής του Αρι- 
στοτελείου Πανεπιστημίου Θεσσαλονίκης και Πληροφο¬ 
ρικής της Σχολής Θετικών Επιστημών του Αριστοτελείου 
Πανεπιστημίου Θεσσαλονίκης οργανώνουν και λειτουρ¬ 
γούν από το ακαδημαϊκό έτος 2018-2019 επανιδρυμένο 
το Διατμηματικό Πρόγραμμα Μεταπτυχιακών Σπουδών 
(Δ.Π.Μ.Σ.) με τίτλο: «Ιατρική Πληροφορική», σύμφωνα με 
τις διατάξεις της απόφασης αυτής και τις διατάξεις του 
ν. 4485/2017 (ΑΊ14), όπως τροποποιήθηκε και ισχύει. 

Άρθρο 2 

Αντικείμενο - Σκοπός 

Αντικείμενο του Διατμηματικού Προγράμματος Με¬ 
ταπτυχιακών Σπουδών (Δ.Π.Μ.Σ.) είναι η Ιατρική Πληρο¬ 
φορική. Το παρόν Δ.Π.Μ.Σ. αποσκοπεί στην προαγωγή 
της γνώσης, την ανάπτυξη της έρευνας, καθώς και την 
ικανοποίηση των εκπαιδευτικών, ερευνητικών, κοινωνι¬ 
κών, πολιτιστικών και αναπτυξιακών αναγκών της χώρας, 
στην κατάρτιση επιστημόνων υψηλού επιπέδου ικανών 
να συμβάλουν σε θεωρητικές και εφαρμοσμένες περι¬ 
οχές συγκεκριμένων γνωστικών κλάδων, ειδικές θεμα¬ 
τικές ενότητες ή επιμέρους κλάδους των γνωστικών 
αντικειμένων του πρώτου κύκλου σπουδών των οικεί¬ 
ων Τμημάτων καθώς και στην παραγωγή και μετάδοση 
γνώσεων, τεχνογνωσίας, μεθοδολογιών εργαλείων και 
ερευνητικών αποτελεσμάτων στον επιστημονικό χώρο 
που δραστηριοποιείται το κάθε Τμήμα. 

Στόχος του παρόντος Δ.Π.Μ.Σ. είναι η εξειδίκευση επι¬ 
στημόνων που προέρχονται από διάφορες επιστημονι¬ 
κές περιοχές στην Ιατρική Πληροφορική, έναν εντελώς 
σύγχρονο τομέα της Ιατρικής, ο οποίος προέκυψε από 
την ανάπτυξη της Πληροφορικής και των νέων τεχνο¬ 
λογιών, όπως και από την εφαρμογή τους στην Ιατρική. 
Το παρόν Δ.Π.Μ.Σ. έχει ήδη συμβάλλει και θα συμβάλλει 
αποφασιστικά στην αναβάθμιση και τον εκσυγχρονισμό 
του εκπαιδευτικού συστήματος, στο μεταπτυχιακό επί¬ 


πεδο και στο σύστημα υγείας και πρόνοιας ευρύτερα. 
Αποτελεί την συνέχεια του Δ.Π.Μ.Σ. στην «Ιατρική Πλη¬ 
ροφορική» που λειτούργησε αδιάκοπτα και με επιτυχία 
από το 1998, ΦΕΚ (1006/25-9-1998 τ.Β'). 

Σκοπός του Δ.Π.Μ.Σ. είναι η επιλογή αρίστων απο¬ 
φοίτων από συναφείς Σχολές και η εκπαίδευσή τους 
στην Ιατρική Πληροφορική, καθώς και η κατεύθυνση 
της έρευνάς τους σε εφαρμογές που αφομοιώνουν και 
προάγουν τη σύγχρονη ιατρική τεχνολογία αιχμής στην 
ηλεκτρονική υγεία (θΗθθΙΐΓι-θΥγεία) όπως επεξεργασία 
πολυμεσικών βιοιατρικών δεδομένων (π.χ. βιολογικά και 
βιομοριακά δεδομένα), βιοσήματα και βιοεικόνες, στις 
επιστημονικές διαδικασίες για την ανακάλυψη γνώσης 
μέσα από την χρήση βιβλιοθηκών και βάσεων δεδομέ¬ 
νων χρησιμοποιώντας σύγχρονα εργαλεία πληροφο¬ 
ρικής, αλλά και σε πιο εξειδικευμένους και σύγχρονου 
ενδιαφέροντος τομείς όπως η διαχείριση της ιατρικής 
πληροφορίας και βιοδεδομένων μεγάλης κλίμακας, 
ολοκληρωμένων πληροφορικών συστημάτων διασυν- 
δεδεμένης υγείας (τόσο σε επίπεδο Νοσοκομείου όσο 
και σε επίπεδο Περιφέρειας), η μεταφραστική ιατρική 
και η εξατομικευμένη υγεία. 

Το παρόν Δ.Π.Μ.Σ., εκμεταλλευόμενο την εμπειρία που 
αποκτήθηκε από τη λειτουργία του κατά την διάρκεια 
των ετών 1998-2017, σκοπεύει να καλύψει ακόμη πιο 
εύστοχα ανάγκες σε εξειδικευμένο επιστημονικό προ¬ 
σωπικό εφαρμογών της τεχνολογίας στην οργάνωση 
και ασφαλή λειτουργία των υπηρεσιών υγείας. Η προ- 
τεινόμενη παρέμβαση έχει σκοπό να ακολουθήσει τη 
ζήτηση σε τέτοιο προσωπικό τόσο από το Πανεπιστήμιο, 
τα Ερευνητικά κέντρα και το ΕΣΥ, όσο και από την όλο 
και πιο ανταγωνιστική βιομηχανία ιατρικών συσκευών, 
λογισμικού ηλεκτρονικής υγείας (θΗθθΙϊΓι), βιοτεχνολο¬ 
γίας και φαρμακοβιομηχανίας που δραστηριοποιείται 
στις ιατρικές υπηρεσίες. Έχει ακόμη σκοπό να εκπαιδεύ¬ 
σει προσωπικό, που θα μπορεί στη συνέχεια να διεξάγει 
ανταγωνιστική βασική και εφαρμοσμένη Ιατρική και Βι- 
ομοριακή Έρευνα, στα πλαίσια διδακτορικής διατριβής. 

Οι επιστήμονες αυτοί αναμένεται ότι θα συνδυάσουν 
καλύτερα την ερευνητική εμπειρία και γνώση με την 
εφαρμοσμένη ιατρική πράξη, αναβαθμίζοντας έτσι ποιο¬ 
τικά το επίπεδο των παρεχόμενων υπηρεσιών υγείας, οι 
οποίες υψηλού επιπέδου υπηρεσίες υγείας σήμερα είναι 
δυνατό να προσφερθούν μόνο στο εξωτερικό, με άμεση 
συνέπεια το μεγάλο κοινωνικο-οικονομικό όφελος του 
μέσου Έλληνα πολίτη. 

Ένας ακόμα βασικός σκοπός είναι η προώθηση ενός 
πνεύματος διεπιστημονικής συνεργασίας και συνέργει¬ 
ας ανάμεσα σε ομάδες από την ιατρική, την βιολογία, 
την πληροφορική, τις επιστήμες μηχανικών για την με¬ 
γαλύτερη δυνατή αντιμετώπιση των ερευνητικών και 
εφαρμοσμένων προκλήσεων στον τομέα των παροχών 
υπηρεσιών υγείας και της βασικής και κλινικής έρευνας 
και ανάπτυξης. 

Επίσης αναμένεται η βελτίωση των δεξιοτήτων των 
υποψηφίων σε θέματα επικοινωνίας (προφορικής και 
γραπτής), η προσαρμογή τους σε μια άκρως ομαδική 
εργασία, η λήψη αποφάσεων, η οικονομική ανάλυση 
και η ανάλυση κινδύνων καθώς και η σωστή διαχείριση 
έργων (ρΐΌ|θεΐ ιτΐ3η39θΐηθηΐ). 

Τέλος η άνοδος του ποιοτικού επιπέδου των υπηρεσιών 
υγείας, πέραν των θετικών κοινωνικών επιπτώσεων όπως 
η βελτίωση της ποιότητας ζωής μέσω των συστημάτων 
πρόληψης και διαχείρισης της υγείας του πληθυσμού, της 
διαχείρισης της γήρανσης και της ποιοτικής διαβίωσης 
των ηλικιωμένων, και της διαχείρισης χρονιών ασθενών 
με συνωδά νοσήματα, θα έχει και θετικές οικονομικές 
επιπτώσεις, περιορίζοντας τον αριθμό των ασθενών που 
προσφεύγουν σε νοσηλευτικά ιδρύματα του εσωτερικού 
και εξωτερικού, κάνοντας πιο εφικτή την διαχείριση χρονι¬ 
ών ασθενών και ασθενειών της σύγχρονης κοινωνίας (π.χ. 
καρδιακά, μεταβολικά, ψυχιατρικά νοσήματα, καρκίνος 
κ.λπ.), εξορθολογικεύοντας έτσι τις δαπάνες υπηρεσιών 
υγείας, οι οποίες είναι ιδιαίτερα υψηλές στην αντιμετώπι¬ 
ση χρονιών ασθενών, μέσω της χρήσης των τεχνολογιών 
πληροφορικής και τηλεματικής κατά κύριο λόγο. 

Γενικά, το Δ.Π.Μ.Σ. στοχεύει την παροχή μίας υψηλού 
επιπέδου εκπαίδευσης για την απόκτηση μεταπτυχιακού 
τίτλου σπουδών, προσαρμοσμένης στις ανάγκες τόσο 
του συγκεκριμένου κλάδου όσο και της σύγχρονης κοι¬ 
νωνίας γενικότερα. 

Άρθρο 3 

Μεταπτυχιακοί Τίτλοι 

Το Δ.Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) με τίτλο «Ιατρική Πληροφορική» 


Άρθρο 4 

Κατηγορίες πτυχιούχων 

Στο Δ.Π.Μ.Σ. γίνονται δεκτοί πτυχιούχοι Σχολών Θετι¬ 
κών Επιστημών, Πολυτεχνικών Σχολών, ΙατρικώνΤμημά- 
των και γενικότεραΤμημάτων Πανεπιστημίων με πτυχία 
συναφή προς το πεδίο ειδίκευσης του Δ.Π.Μ.Σ. 

Γίνονται επίσης δεκτοί πτυχιούχοι ομοταγών Πανεπι¬ 
στημίων και Πολυτεχνείων της αλλοδαπής καθώς και 
πτυχιούχοι Τμημάτων ΤΕΙ με πτυχία συναφή προς το 
πεδίο ειδίκευσης του Δ.Π.Μ.Σ. 

Άρθρο 5 

Χρονική διάρκεια σπουδών 

Η χρονική διάρκεια φοίτησης στο Δ.Π.Μ.Σ. για την 
απονομή του Διπλώματος Μεταπτυχιακών Σπουδών 
(Δ.Μ.Σ.) ορίζεται κατ' ελάχιστο στα τέσσερα (4) εξάμη¬ 
να, στα οποία περιλαμβάνεται και ο χρόνος εκπόνησης 
και κρίσης της μεταπτυχιακής διπλωματικής εργασίας. 

Άρθρο 6 

Πρόγραμμα Μαθημάτων 

Το σύνολο των πιστωτικών μονάδων (Ε(ΙΤ5) που απαι¬ 
τούνται για την απόκτηση του Διπλώματος Μεταπτυχια¬ 
κών Σπουδών Δ.Μ.Σ. είναι 120. Το αναλυτικό πρόγραμμα 
μαθημάτων ανά εξάμηνο διαμορφώνεται ως εξής: 


Ιο Εξάυηνο 


α/α 

Μάθημα 

Κωδ. Μαθ. 

ΤΥΠΟΣ 

ΜΑΘΗΜΑΤΟΣ 

ΕΘΤ5 

1 

Μαθηματικές και προγραμματιστικές τεχνικές ανάλυσης και σχε¬ 
δίασης πληροφορικών ιατρικών συστημάτων 

ΙΠΑ004 

Υ 

15 

2 

Άειτουργική μορφολογία συστημάτων του οργανισμού 

ΙΠΑ001 

Υ 

7,5 

3 

Συστημική Φυσιολογία 

ΙΠΑ002 

Υ 

7,5 


Σύνολο ΕΘΤ5 



30 


2ο Εξάμηνο 


α/α 

Μάθημα 

Κωδ. Μαθ. 

ΤΥΠΟΣ 

ΜΑΘΗΜΑΤΟΣ 

ΕΘΤ5 

1 

Βιοιατρικά δεδομένα και εφαρμογές - βιοπληροφορική 

ΙΠΒ001 

Υ 

7,5 

2 

Επεξεργασία ιατρικών σημάτων 

ΙΠΒ004 

Υ 

7,5 

3 

Επεξεργασία ιατρικής εικόνας 

ΙΠΒ003 

Υ 

7,5 

4 

Δίκτυα και διαδίκτυα 

ΙΠΒ002 

Υ 

7,5 


Σύνολο ΕΘΤ5 



30 


3ο Εξάυηνο 


α/α 

Μάθημα 

Κωδ. Μαθ. 

ΤΥΠΟΣ 

ΜΑΘΗΜΑΤΟΣ 

ΕΘΤ5 

1 

Προσομοίωση Βιολογικών Συστημάτων 

ΙΠΓ005 

Υ 

6 

2 

Τεχνολογία και πρότυπα ιατρικών συσκευών και δεδομένων 

ΙΠΓ004 

Υ 

8 

3 

Ιατρικές βάσεις δεδομένων και ασφάλεια των ιατρικών δεδομέ¬ 
νων 

ΙΠΓ006 

Υ 

8 

4 

Σύγχρονες και ολοκληρωμένες τεχνικές διαχείρισης ιατρικής 
πληροφορίας, διεπαφές, διάδραση και συστήματα στήριξης 
αποφάσεων 

ΙΠΓ002 

Υ 

8 


Σύνολο ΕΘΤ5 



30 

4ο Εξάμηνο 

Εκπόνηση Μεταπτυχιακής Διπλωματικής εργασίας (30 
ΕΌΤ5). 

Όλες οι πληροφορίες σχετικά με το πρόγραμμα θα δίνο¬ 
νται στην Ελληνική και στην Αγγλική γλώσσα, οι οποίες θα 
είναι επίσης οι γλώσσες διδασκαλίας, αλλά η γλώσσα στην 
οποία θα συνταχθεί η μεταπτυχιακή διπλωματική εργασία 
μπορεί να είναι είτε η Ελληνική είτε η Αγγλική γλώσσα. 

Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ' 
ανώτατο όριο στους δεκαπέντε (15) μεταπτυχιακούς 
φοιτητές ετησίως. 

Ο τρόπος επιλογής εισακτέων, η διαδικασία και τα 
κριτήρια επιλογής, καθορίζονται στον Κανονισμό Με¬ 
ταπτυχιακών Σπουδών, ο οποίος έχει εγκριθεί από τη 
Σύγκλητο του Αριστοτελείου Πανεπιστημίου Θεσσαλο¬ 
νίκης (συνεδρίαση με αριθμό 2958/12 και 13-4-2018) και 
αναφέρονται στην προκήρυξη. 

Άρθρο 8 

Προσωπικό 

Για την υλοποίηση του ΔΠΜΣ θα απασχοληθούν μέλη 
ΔΕΠ των συνεργαζόμενωνΤμημάτων Ιατρικής (επισπεύ- 
δον Τμήμα), Ηλεκτρολόγων Μηχανικών και Μηχανικών 
Υπολογιστών και Πληροφορικής του Αριστοτελείου Πανε¬ 
πιστημίου Θεσσαλονίκης, καθώς και μέλη ΔΕΠ άλλωνΤμη- 
μάτων του Αριστοτελείου Πανεπιστημίου Πανεπιστημίου 
ή άλλων Πανεπιστημίων της ημεδαπής, καθώς και άλλες 
κατηγορίες διδασκόντων και επισκέπτες διδάσκοντες (κα¬ 
ταξιωμένοι επιστήμονες ή επιστήμονες αναγνωρισμένου 
κύρους) από την ημεδαπή και την αλλοδαπή σύμφωνα 
με τα οριζόμενα στο άρθρο 36 του ν.4485/2017 (ΑΊ14). 

Άρθρο 9 

Υλικοτεχνική Υποδομή 

Για τη λειτουργία του Δ.Π.Μ.Σ. θα χρησιμοποιηθεί η 
υπάρχουσα υλικοτεχνική υποδομή του Αριστοτέλειου 
Πανεπιστημίου Θεσσαλονίκης. 

Άρθρο 10 

Διάρκεια Λειτουργίας 

Το Δ.Π.Μ.Σ. θα λειτουργήσει από το ακαδημαϊκό έτος 
2018-2019 μέχρι και το ακαδημαϊκό έτος 2024-2015. 

Άρθρο 11 

Κόστος Λειτουργίας 

Αναλυτικός προϋπολογισμός λειτουργίας κατ' έτος 
και για πέντε (5) συνεχή έτη, συμπεριλαμβανομένου 
του αναλυτικού λειτουργικού κόστους του ΔΠΜΣ, τις 
πηγές χρηματοδότησής του και τους εν γένει πόρους της 
λειτουργίας του, σύμφωνα με τις διατάξεις του άρθρου 
32 και 37 του ν. 4485/2017. 


ΚΑΤΗΓΟΡΙΑΔΑΠΑΝΗΣ 

ΠΟΣΟ 

1. Δαπάνες εξοπλισμού και δαπάνες 
λογισμικού 

12.000,00 € 

2. Δαπάνες αναλωσίμων 

3.000,00 € 

Σύνολο 

15.000,00 € 


Το παραπάνω κόστος θα καλυφθεί από τον προϋπολο¬ 
γισμό του ΥΠ.Ε.Π.Θ. (ΚΑΕ 2421 του ειδικού φορέα 19-250 
του προϋπολογισμού του ΥΠ .Π .Ε.Θ.). Δεν προβλέπονται 
τέλη φοίτησης για τους μεταπτυχιακούς/ές φοιτητές/ 
τριεςτου ΠΜΣ. 

Άρθρο 12 

Μεταβατικές διατάξεις 

Οι φοιτητές που εισήχθησαντο ακαδημαϊκό έτος 2017- 
2018 θα περατώσουν τις σπουδές τους σύμφωνα με τις 
διατάξεις της προηγούμενης απόφασης [υπουργική από¬ 
φαση με αριθμό 160920/Β7/7-10-2014 (ΦΕΚ 2753/τ.Β - / 
15-10-2014)]. 

Όσα θέματα δεν ρυθμίζονται στην παρούσα απόφαση, 
θα ρυθμίζονται από τον οικείο Κανονισμό Μεταπτυχια¬ 
κών Σπουδών και τα αρμόδια όργανα σύμφωνα με την 
ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιουνίου 2018 

Ο Πρύτανης 

ΠΕΡΙΚΛΗΣ Α.ΜΗΤΚΑΣ 


Αριθμ. 2223/19721 (2) 

Μετατροπή γνωστικού αντικειμένου μέλους ΕΕΠ 

του Πανεπιστημίου Πατρών. 

Η ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1 .Τις διατάξειςτου άρθρου 15 παρ. 15 του ν. 4485/2017 
(ΦΕΚ 114/4.8.2017 τ.Α'). 

2. Τις διατάξειςτου άρθρου 27 παρ. 7 του ν. 4386/2016 
(ΦΕΚ 83/11-5-2016 τ.Α'). 

3. Την εγκύκλιο του ΥΠ.Π.Ε.Θ. αριθμ. 126603/Ζ2/ 
29-7-2016 (ΑΔΑ:Ω73Λ4653ΠΣ-Ψ6Θ). 

4. Την αριθμ. 8191/2.12.1991 Πρυτανική Πράξη (ΦΕΚ 
88/11.6.1992 τ.ΝΠΔΔ) με την οποία διορίσθηκε η Γαλά- 
νη Μαρία του Νικολάου σε κενή θέση μέλους Ε.Ε.Π. με 
τριετή θητεία στο Παιδαγωγικό Τμήμα Δημοτικής Εκ¬ 
παίδευσης της Σχολής Ανθρωπιστικών και Κοινωνικών 
Επιστημών του Πανεπιστημίου Πατρών. Ορκίσθηκε την 
26.6.1992 και ανέλαβε αυθημερόν τα καθήκοντά της. 

5. Το αριθμ. 700/16907/31.5.2018 έγγραφο του Παιδα¬ 
γωγικού Τμήματος Δημοτικής Εκπαίδευσης με συνημμέ¬ 
νη την απόφαση της αριθμ. 12/31.5.2016 Συνέλευσης 
του Τμήματος, περί μεταβολής του γνωστικού αντικει¬ 
μένου της Γαλάνη Μαρίας, μέλους ΕΕΠ του Τμήματος. 

δ.Την από 27.5.2016 αίτηση της Γαλάνη Μαρίας, μέλος 
ΕΕΠ του Παιδαγωγικού Τμήματος Δημοτικής Εκπαίδευ¬ 
σης. 

7. Το γεγονός ότι με την παρούσα δεν προκαλείται δα¬ 
πάνη σε βάρος του κρατικού προϋπολογισμού, διαπι¬ 
στώνεται: 

Η μεταβολή του γνωστικού αντικειμένου της Γαλάνη 
Μαρίας του Νικολάου, μέλους ΕΕΠ του Παιδαγωγικού 
Τμήματος Δημοτικής Εκπαίδευσης της Σχολής Ανθρω¬ 
πιστικών και Κοινωνικών Επιστημών του Πανεπιστημίου 
Πατρών από «Διδασκαλία της Γυμναστικής» σε «Διδα¬ 
κτική χορού, ρυθμικού και θεατρικού παιχνιδιού», σύμ¬ 
φωνα με τις διατάξεις της παρ. 7 του άρθρου 27 του 
ν. 4386/2016. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Πάτρα, 20 Ιουνίου 2018 

Η Πρύτανης 

ΒΕΝΕΤΣΑΝΑ Ε. ΚΥΡΙΑΖΟΠΟΥΛΟΥ 


Αριθμ. οικ.1564 (3) 

Ένταξη μέλους Ε.Τ.Ε.Π. του Τεχνολογικού Εκπαι¬ 
δευτικού Ιδρύματος Ανατολικής Μακεδονίας και 
Θράκης στην κατηγορία Ε.ΔΙ.Π. 

Ο ΠΡΥΤΑΝΗΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΑΝΑΤΟΛΙΚΗΣ ΜΑΚΕΔΟΝΙΑΣ 
ΚΑΙ ΘΡΑΚΗΣ 

Έχοντας υπόψη: 

ϊ. Τις διατάξεις της παρ. 2, άρθρ. 29 του ν. 4009/2011 
(Α', 195) «Δομή, λειτουργία, διασφάλιση της ποιότητας 
των σπουδών και διεθνοποίηση των ανώτατων εκπαι¬ 
δευτικών ιδρυμάτων», σε συνδυασμό με τις διατάξεις 
τηςπερ. 2, παρ. 3, άρθρ. 68 του ν. 4235/2014 (Α', 32). 

ϋ. Τις διατάξεις της παρ. 2 άρθρ. 55 του ν. 4264/2014 
(Α', 118), όπως αντί καταστάθηκε με τις διατάξεις της παρ. 
5, άρθρ. 27 του ν. 4386/2016 (Α', 83) «Ρυθμίσεις για την 
έρευνα και άλλες διατάξεις». 

Μι.Την περ. 2, παρ. 3, άρθρ. 68 του ν. 4235/2014 (Α', 32), 
περί δικαιώματος των υπηρετούντων στην κατηγορία 
Ε.ΤΕ.Π. για αίτηση ένταξής τους στην κατηγορία Ε.ΔΙ.Π. 

ίν.Την παρ. 2, άρθρο. 20 του ν. 4452/2017 (Α', 17), περί 
δυνατότητας ένταξης των Ε.ΤΕ.Π. σε κατηγορία Ε.ΔΙ.Π. 
και μετά τη δημοσίευση του ν. 4235/2014. 

ν.Την αριθμ. 59950/Ζ2/06-04-2017 (ΑΔΑ: ΨΛΓ34653ΠΣ- 
ΓΝ7) εγκύκλιο του Υπουργού Παιδείας, Έρευνας και Θρη¬ 
σκευμάτων, με θέμα: «Οδηγίες σχετικά με την υλοποίηση 
και την εφαρμογή των περιεχομένων στο άρθρο 20 του 
ν. 4452/2017 (Α' 17) διατάξεων, που αφορούν στις κατη¬ 
γορίες προσωπικού Ε.Ε.Π., Ε.ΔΙ.Π. και Ε.Τ.Ε.Π. των Ανώτα¬ 
των Εκπαιδευτικών Ιδρυμάτων της Χώρας» και κυρίως 
το στοιχείο [2], του Τμήματος Β, όπου «Διευκρινίζεται 
ότι οι εντάξεις του προσωπικού της κατηγορίας Ε.Τ.Ε.Π. 
στην κατηγορία του προσωπικού Ε.Δ.Ι.Π. των Α.Ε.Ι. είναι 
δυνατές πέραν των Τμη μάτων και σε οποιαδήποτε Σχολή 
του οικείου Α.Ε.Ι». 

νί.Το αριθμ. 35125/1 -3-2018 (ΑΔΑ: 6ΑΡΙ4653ΠΣ-Θ9Β) 
έγγραφο του Υπουργού Παιδείας, Έρευνας και Θρη¬ 
σκευμάτων για «Αναδιατύπωση εγκυκλίου» ως προς 
την παρ. 5 της αριθμ. 126603/Ζ2/29-7-2016 εγκυκλίου 


(ΑΔΑ:Ω73Λ4653ΠΣ-Ψ6Θ), που αφορά σε οδηγίες σχετικά 
με την υλοποίηση και την εφαρμογή των περιεχομένων 
στο άρθρο 27 και στο άρθρο 64 του ν. 4386/2016 (ΦΕΚ 
Α'83). 

νϋ. Τις διατάξεις του ν. 4485/2017 (Α', 114)«Οργάνωση 
και λειτουργία της ανώτατης εκπαίδευσης, ρυθμίσεις 
για την έρευνακαι άλλες διατάξεις», όπως κάθε φορά 
ισχύουν. 

νίϋ.Την αριθμ. 1708/08-08-2017 Πράξη Πρύτανη ΤΕΙ 
Ανατολικής Μακεδονίας και Θράκης (Β', 2925), με την 
οποία η Σωτηροπούλου Καλλιόπη εντάχθηκε σε συνι- 
στώμενη (με μετατροπή και αντίστοιχη κατάργηση της 
θέσης που κατείχε) οργανική θέση ιδιωτικού δικαίου 
αορίστου χρόνου, κατηγορίας Ειδικού Τεχνικού Προ¬ 
σωπικού στο Εργαστήριο «Αλληλεπίδραση Ανθρώπου 
Μηχανής» του Τμήματος Μηχανικών Πληροφορικής ΤΕ 
της Σχολής Τεχνολογικών Εφαρμογών του ΤΕΙ Ανατολι¬ 
κής Μακεδονίας και Θράκης, διότι πληρούσε τις προϋ¬ 
ποθέσεις που προβλέπονται στο εδάφιο α' του άρθρ. 
66 του ν. 4415/2016. 

ίχ. Το γεγονός ότι δεν υφίστανται κενές οργανικές 
θέσεις με σχέση εργασίας ιδιωτικού δικαίου αορίστου 
χρόνου στην κατηγορία του Εργαστηριακού Διδακτικού 
Προσωπικού (Ε.ΔΙ.Π.) στο ΤΕΙ Ανατολικής Μακεδονίας 
και Θράκης, γεγονός που καλύπτεται εκ του νόμου με 
αντίστοιχη μετατροπή της ως άνω αναφερόμενη θέσης 
που κατέχει η ενδιαφερομένη (υποπαράγρ. 1, παρ. 3, του 
άρθρ. 68 του ν. 4235/2014, όπως τροποποιήθηκε με την 
παρ. 4, του άρθρ. 27 του ν. 4386/2016). 

χ.Τηναπό 25-10-2017ταυτάριθμη ανακοίνωση Πρύτα¬ 
νη ΤΕΙ ΑΜΘ για ένταξη της Σωτηροπούλου Καλλιόπης σε 
συνιστώμενη οργανική θέση ιδιωτικού δικαίου αορίστου 
χρόνου, κατηγορίας ΕΤΕΠ στο Εργαστήριο «Αλληλεπί¬ 
δραση Ανθρώπου Μηχανής»τουΤμήματος. Μηχανικών 
ΠληροφορικήςΤΕ. 

χί. Την αριθμ. 42/18-05-2018 Πράξη Κοσμήτορα της 
Σχολής Τεχνολογικών Εφαρμογών περί ορισμού Τριμε¬ 
λούς Εισηγητικής Επιτροπής. 

χϋ.Το από 25-05-2018 Πρακτικό της Εισηγητικής Επι¬ 
τροπής, που διεβιβάσθη με το αριθμ. 43/31-05-2018 
έγγραφο του Προέδρου της και διατυπώνεται για το εν 
λόγω θέμα η θετική και ομόφωνη εισήγηση της Επιτρο¬ 
πής. 

χίϋ. Τα στοιχεία του προσωπικού μητρώου της Σωτη¬ 
ροπούλου Καλλιόπης. 

χίν. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, διαπιστώνει: 

Την ένταξη της Καλλιόπης Σωτηροπούλου του Φί¬ 
λιππου, μέλους του Ειδικού Τεχνικού Εργαστηριακού 
Προσωπικού (Ε.Τ.Ε.Π.) στο Εργαστήριο «Αλληλεπίδραση 
Ανθρώπου Μηχανής» του Τμήματος Μηχανικών Πλη¬ 
ροφορικής Τ.Ε. της Σχολής Τεχνολογικών Εφαρμογών 
(Σ.Τ.ΕΦ.) του Ιδρύματος, που υπηρετεί σε οργανική θέση 
ιδιωτικού δικαίου αορίστου χρόνου με βαθμό Α' και ΜΚ 
11, και είναι κάτοχος πτυχίου Πανεπιστημίου και συνα¬ 
φούς μεταπτυχιακού τίτλου σπουδών, σε συνιστώμενη - 
με μετατροπή της ως άνω αναφερόμενης θέσης που 

κατέχει - οργανική θέση με σχέση εργασίας ιδιωτικού 
δικαίου αορίστου χρόνου με Μ.Κ. 9 (ν. 4472/2017) της 
κατηγορίας Εργαστηριακού Διδακτικού Προσωπικού 
(Ε.ΔΙ.Π.), στη Σχολή Τεχνολογικών Εφαρμογών (Σ.Τ.ΕΦ.) 
τουΤΕΙ Ανατολικής Μακεδονίας και Θράκης διότι, κατά 
το χρόνο υποβολής της αίτησής της, διαθέτει τα τυπικά 
προσόντα για ένταξη στην κατηγορία Ε.ΔΙ.Π. 

Η παρούσα διαπιστωτική πράξη να δημοσιευθεί στην 
εφημερίδα της Κυβερνήσεως. 

Καβάλα, 20 Ιουνίου 2018 

Ο Πρύτανης 

ΔΗΜΗΤΡΙΟΣ ΜΠΑΝΤΕΚΑΣ 


Αριθμ. 1771 _ (4) 

Ίδρυση Εργαστηρίου με την επωνυμία: «Εργα¬ 
στήριο Εφαρμοσμένης Μηχανικής - Ακουστικής 
και Μουσικών Οργάνων» στοΤμήμαΤεχνολογίας 
Ήχου και Μουσικών Οργάνων της Σχολής Μου¬ 
σικής Τεχνολογίας του Τεχνολογικού Εκπαιδευ¬ 
τικού Ιδρύματος Ιονίων Νήσων. 

Ο ΠΡΟΕΔΡΟΣ 

ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 

ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις των άρθρων 28 και 29 (του Κεφ. Ε' για 
τα Εργαστήρια και τα Μουσεία) του ν. 4485/2017 (ΦΕΚ 
Α’ 114/04-08-2017), όπως ισχύει, που αφορούν στη σύ¬ 
σταση, οργάνωση, διεύθυνση Εργαστηρίων καθώς και 
στα Λοιπά συναφή θέματα. 

2. Την αριθμ. 1111/25-04-2018 εισήγηση της Προσω¬ 
ρινής Συνέλευσης του Τμήματος Τεχνολογίας Ήχου και 
Μουσικών Οργάνων της Σχολής Μουσικής Τεχνολογί¬ 
ας του Τεχνολογικού Εκπαιδευτικού Ιδρύματος Ιονίων 
Νήσων (με αριθμ. Τμήματος 435/23-04-2018), για την 
ίδρυση ερευνητικού «Εργαστηρίου Εφαρμοσμένης Μη¬ 
χανικής - Ακουστικής και Μουσικών Οργάνων» στο εν 
λόγω Τμήμα, η οποία συνοδεύεται από τον Εσωτερικό 
Κανονισμό λειτουργίας της μονάδας αυτής. 

3. Την αριθμ. 16/04-05-2018 (3° θέμα, υπόθεμα 2) 
απόφαση της Διοικούσας Επιτροπής του Τεχνολογικού 
Εκπαιδευτικού Ιδρύματος Ιονίων Νήσων, για ίδρυση του 
ανωτέρω Εργαστηρίου. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού και 
του προϋπολογισμού του Τεχνολογικού Εκπαιδευτικού 
Ιδρύματος Ιονίων Νήσων, αποφασίζει: 

Εγκρίνει την ίδρυση και λειτουργία «Εργαστηρίου 
Εφαρμοσμένης Μηχανικής - Ακουστικής και Μουσικών 
Οργάνων» στο Τμήμα Τεχνολογίας Ήχου και Μουσικών 
Οργάνων του Τεχνολογικού Εκπαιδευτικού Ιδρύματος 
Ιονίων Νήσων, σύμφωνα με τα κατωτέρω: 


Άρθρο 1 
Ίδρυση 

Ιδρύεται στοΤμήμαΤεχνολογίας Ήχου και Μουσικών 
Οργάνων της Σχολής Μουσικής Τεχνολογίας του Τεχνο- 
λογικού Εκπαιδευτικού Ιδρύματος Ιονίων Νήσων το Ερ¬ 
γαστήριο Εφαρμοσμένης Μηχανικής - Ακουστικήςκαι 
Μουσικών Οργάνων, που καλύπτει τις ερευνητικές και 
διδακτικές ανάγκες στα γνωστικά αντικείμενα της Μηχα¬ 
νικής των Υλικών και των Κατασκευών, της Ακουστικής 
Συμπεριφοράς των Υλικών, του Ακουστικού Σχεδιασμού 
Χώρων,του Σχεδιασμού, της Κατασκευής, της Συντήρη¬ 
σης, της Επισκευής και της Εργονομίας Μουσικών Οργά- 
νωνσε γενικά και ειδικά θέματα συναφή με ταδιδακτικά 
και ερευνητικά αντικείμενά του. 

Οι υπηρεσίες που θα παρέχει το Εργαστήριο είναι: 

1. Η διενέργεια αξιόπιστων μετρήσεων θερμομηχα¬ 
νικών ιδιοτήτων υλικών και ο πλήρης θερμομηχανικός 
χαρακτηρισμός αυτών, εφαρμόζοντας Σύστημα Ποιό¬ 
τητας, σύμφωνα με το πρότυπο Ι5Ο/ΙΕ0 17025:2005. 
Στο παραπάνω περιλαμβάνονται και υλικά που χρησι¬ 
μοποιούνται στην κατασκευή, επισκευή και συντήρηση 
μουσικών οργάνων. 

2. Η διενέργεια αξιόπιστων μετρήσεων ακουστικών 
ιδιοτήτων (συντελεστές απορρόφησης και ανάκλασης 
ήχου, παράγοντας απωλειών μετάδοσης ήχου, κλπ) 
υλικών και ο χαρακτηρισμός αυτών, εφαρμόζοντας 
Σύστημα Ποιότητας, σύμφωνα με το πρότυπο 150/1ΕΟ 
17025:2005. 

3. Η διενέργεια αξιόπιστων μετρήσεων ακουστικών ιδι¬ 
οτήτων υλικών που χρησιμοποιούνται στην κατασκευή, 
επισκευή και συντήρηση μουσικών οργάνων και ο πλή¬ 
ρης ακουστικός χαρακτηρισμός αυτών, εφαρμόζοντας 
Σύστημα Ποιότητας, σύμφωνα με το πρότυπο 150/1ΕΟ 
17025:2005. 

4.0 σχεδιασμός και η βελτιστοποίηση της ακουστικής 
συμπεριφοράς κλειστών και ανοιχτών χώρων. 

5. Η μοντελοποίηση της δομικής συμπεριφοράς και ο 
δομικός σχεδιασμός μουσικών οργάνων. 

6.0 σχεδιασμός και η βελτιστοποίηση της ακουστικής 
συμπεριφοράς μουσικών οργάνων. 

7. Η ενσωμάτωση μηχανισμών παροχής ποιότητας 
υπηρεσίας (ΟυθΙίΐγοίδθη/ίςθ - 0ο5) και ποιότητας εμπει¬ 
ρίας (ΟυθΙίΐγοίΕχρθΠθπςθ - ΩοΕ) σε ζητήματα ακουστι¬ 
κού σχεδιασμού χώρων. 

8. Η ενσωμάτωση μηχανισμών παροχής ποιότητας 
υπηρεσίας (ΟυθΙίΐγοίδθη/ίςθ - 0ο5) και ποιότητας εμπει¬ 
ρίας (ΟυθΙίΐγοίΕχρθΠθηςθ - ΟοΕ) σε ζητήματα λειτουρ¬ 
γικότητας μουσικών οργάνων. 

9. Η χρήση και ανάπτυξη ειδικού λογισμικού ακουστι¬ 
κού σχεδιασμού χώρων. 

10. Η χρήση και ανάπτυξη ειδικού λογισμικού σχεδια- 
σμού μουσικών οργάνων. 

11. Η χρήση και ανάπτυξη ειδικού λογισμικού μοντε¬ 
λοποίησης μηχανικής συμπεριφοράς υλικών και κατα¬ 
σκευών. 

12. Η χρήση και ανάπτυξη ειδικού λογισμικού μοντελο¬ 
ποίησης μηχανικής συμπεριφοράς μουσικών οργάνων. 

13. Η χρήση και ανάπτυξη ειδικού λογισμικού μοντελο¬ 
ποίησης ακουστικής συμπεριφοράς μουσικών οργάνων. 

14. Η κατασκευή προτύπων μουσικών οργάνων. 

15. Η κατασκευή συμβατικών μουσικών οργάνων με 
βελτιστοποιημένες ιδιότητες και λειτουργικότητα. 

16. Η επισκευή μουσικών οργάνων, ιδιαίτερα οργάνων 
που έχουν σημασία ως χαρακτηριστικά στοιχεία για την 
πολιτιστική κληρονομιά. 

17. Η χρήση εξειδικευμένου λογισμικού για τη βελτι¬ 
στοποίηση των διαδικασιών επισκευής μουσικών ορ¬ 
γάνων. 

18. Η συντήρηση μουσικών οργάνων, ιδιαίτερα οργά¬ 
νων που έχουν σημασία ως χαρακτηριστικά στοιχεία για 
την πολιτιστική κληρονομιά. 

19. Η χρήση εξειδικευμένου λογισμικού για τη βελτι¬ 
στοποίηση των διαδικασιών επισκευής μουσικών ορ¬ 
γάνων. 

20. Η χρήση εξειδικευμένου λογισμικού για την προ¬ 
σομοίωση της λειτουργικότητας μουσικών οργάνων, 
ιδιαίτερα αποτελούντων σημαντικά στοιχεία για την 
Εθνική και Παγκόσμια πολιτιστική κληρονομιά, ώστε 
(α) να επιτυγχάνεται η βέλτιστη δυνατή αντίληψη για 
περιπτώσεις που είτε δεν υφίστανται ως φυσικά αντικεί¬ 
μενα, είτε υφίστανται σε τμήματα, είτε υφίστανται ολό¬ 
κληρα αλλά κινδυνεύουν από την οποιαδήποτε χρήση 
και (β) να προκύπτει βελτιστοποίηση των διαδικασιών 
συντήρησης ή επισκευής. 

21. Η παροχή πιστοποιητικών ακουστικής συμπερι¬ 
φοράς υλικών. 

22. Η παροχή πιστοποιητικών συμπεριφοράς μουσι¬ 
κών οργάνων. 

23. Η παροχή συμβουλευτικών υπηρεσιών και η ανά¬ 
πτυξη μεθόδων για την αντιμετώπιση του θορύβου και 
των επιπτώσεών του σε χώρους εργασίας, στο δομημένο 
αστικό περιβάλλον, σε περιοχές ιδιαίτερου φυσικού και 
πολιτιστικού ενδιαφέροντος, κ.λπ. 

24. Η μελέτη της εργονομίας των μουσικών οργάνων 
και η συνεργασία με επιστήμονες συναφών κλάδων για 
την αντιμετώπιση προβλημάτων υγείας των εκτελεστών 
μουσικών οργάνων που ανακύπτουν από τη χρήση αυτών. 

Άρθρο 2 
Σκοπός 

Το εργαστήριο έχει σκοπό: 

Ι.Την κάλυψη των διδακτικών και ερευνητικών ανα- 
γκώνσε προπτυχιακό και μεταπτυχιακό επίπεδο του Τμή¬ 
ματος Τεχνολογίας Ήχου και Μουσικών Οργάνων καθώς 
και άλλωνΤμημάτων του Τεχνολογικού Εκπαιδευτικού 
Ιδρύματος Ιονίων Νήσων, σε θέματα που εμπίπτουν στα 
γνωστικά αντικείμενα του Εργαστηρίου. 

2. Τη διεξαγωγή έρευνας σε θέματα συναφή μετά δι¬ 
δακτικά και ερευνητικά αντικείμενά του. 

3. Την ανάπτυξη νέων ερευνητικών προγραμμάτων 
καθώς και προγραμμάτων διδασκαλίας και έρευνας για 
μεταπτυχιακούς φοιτητές, σχετικών με τη φύση του Ερ¬ 
γαστηρίου πεδίων, ιδιαιτέρως στο πλαίσιο διατμηματι- 
κών - διαπανεπιστημιακών προγραμμάτων. 

4. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι συμπίπτουν και αλληλοσυμπλη- 
ρώνονται με εκείνους του Εργαστηρίου. 


5. Τη δημιουργία των κατάλληλων προϋποθέσεων για 
συμμετοχή προπτυχιακών και μεταπτυχιακών φοιτητών 
σε ερευνητικά προγράμματα του Εργαστηρίου, με σκοπό 
την θεωρητική και πρακτική εξειδίκευσή τους. 

6. Τη διοργάνωση επιστημονικών διαλέξεων, ημερί¬ 
δων,σεμιναρίων, συμποσίων, συνεδρίων και άλλων επι¬ 
στημονικών εκδηλώσεων, την πραγματοποίηση δημο¬ 
σιεύσεων και εκδόσεων και την προς τούτα πρόσκληση 
Ελλήνων και ξένων αναγνωρισμένων επιστημόνων. 

7. Την παροχή υπηρεσιών σε ιδιώτες κατά τα προ- 
βλεπόμενα στο ισχύον π.δ. 159/1984 «Προϋποθέσεις 
παροχής υπηρεσιών από τα Πανεπιστημιακά εργαστή¬ 
ρια σε ιδιώτες και κάθε νομικής μορφής οργανισμούς» 
(Α1 53) ή σε κάθε επόμενο που θα το αντικαταστήσει 
(κατ' εφαρμογή της διάταξηςτου άρθρου 28 παρ. 10 του 
ν. 4485/2017). 

8. Τη συνεργασία και την υποστήριξη εκτελουμένων 
έργων από δημόσιες υπηρεσίες, Οργανισμούς Τοπικής 
Αυτοδιοίκησης και λοιπούς κοινωνικούς και επιστημο¬ 
νικούς φορείς και κοινωφελή ιδρύματα με γνώμονα τη 
συμβολή του Εργαστηρίου στη μελέτη και διερεύνηση 
προβλημάτων που σχετίζονται με τα γνωστικά του αντι¬ 
κείμενα. 

9. Τη δημιουργία ειδικής βιβλιοθήκης σε θέματα σχετι¬ 
κά με τα διδακτικά και ερευνητικά αντικείμενά του. 

Άρθρο 3 

Προσωπικό 

Το Εργαστήριο στελεχώνεται από μέλη του Εκπαι¬ 
δευτικού Προσωπικού (Ε.Π.) του Τμήματος Τεχνολογί¬ 
ας Ήχου και Μουσικών Οργάνων, που κατέχουν θέσεις 
των οποίων το γνωστικό αντικείμενο εμπίπτει στα διδα¬ 
κτικά και ερευνητικά ενδιαφέροντα του Εργαστηρίου, 
από μέλη του ΕιδικούΔιδακτικού Προσωπικού (Ε.ΔΙ.Π.) 
και του Ειδικού ΤεχνικούΕργαστηριακού Προσωπικού 
(Ε.Τ.Ε.Π.), καθώς και από μέλη του λοιπού επιστημονι¬ 
κού και διοικητικού προσωπικού που τοποθετούνται στο 
Εργαστήριο σύμφωνα με τις κείμενες διατάξεις. Συνερ- 
γαζόμενοι ερευνητές με το Εργαστήριο μπορεί να είναι 
μέλη Δ.Ε.Π. και Ε.Π. άλλωνΤμημάτων του Τεχνολογικού 
Εκπαιδευτικού Ιδρύματος Ιονίων Νήσων, καθώς και άλ¬ 
λων Ιδρυμάτων της ημεδαπής και της αλλοδαπής. 

Άρθρο 4 

Διοίκηση - Αρμοδιότητες 

1 .Το Εργαστήριο διευθύνεται από μέλος Εκπαιδευτικού 
Προσωπικού (Ε.Π.) του Τμήματος Τεχνολογίας Ήχου και 
Μουσικών Οργάνων του Τεχνολογικού Εκπαιδευτικού 
Ιδρύματος Ιονίων Νήσων, με τη διαδικασία που ορίζουν 
οι διατάξεις του άρθρου 29 του ν. 4485/2017 (Α' 114). 

2. Ο Διευθυντής του Εργαστηρίου ασκεί τις εξής αρ¬ 
μοδιότητες: το συντονισμό του διδακτικού (προπτυχια¬ 
κού - μεταπτυχιακού) και ερευνητικού έργου του Εργα¬ 
στηρίου, την κατάρτιση και υποβολή στην Προσωρινή 
Συνέλευση του Τμήματος του ετήσιου προγράμματος 
λειτουργίας του Εργαστηρίου, τη μέριμνα για τηντήρη- 
ση, τη στελέχωση, την οικονομική διαχείριση και την κα¬ 
τανομή των χώρων του Εργαστηρίου, την εισήγηση στην 
Προσωρινή Συνέλευση του Τμήματος για τον ορισμό 
των υπευθύνων για τα αναλώσιμα υλικά και τον κινητό 
εξοπλισμό και την υπογραφή κάθε εγγράφου. 

Άρθρο 5 

Εγκατάσταση - Λειτουργία 

1 .Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό λειτουργίας του Τε¬ 
χνολογικού Εκπαιδευτικού Ιδρύματος Ιονίων Νήσων και 
σε χώρους που παραχωρούνται σ'αυτό, για την εγκατά¬ 
σταση των οργάνων και του λοιπού τεχνικού εξοπλισμού 
που είναι αναγκαίος, για τη διενέργεια των εργαστηρι¬ 
ακών ασκήσεων και των ερευνητικών προγραμμάτων. 
Στον χώρο εγκατάστασης τοποθετείται πινακίδα με τον 
τίτλο του Εργαστηρίου. 

2.0 Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο, στο πλαί¬ 
σιο ερευνητικού προγράμματος ή άλλου έργου, που 
έχει αποφασιστεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και για την προστασία των οργάνων και 
εγκαταστάσεων του Εργαστηρίου από βλάβες. 

4. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, οι οποίοι έχουν ειδική επί των οργάνων αυ¬ 
τών εκπαίδευση και εξουσιοδότηση από τον Διευθυντή 
αυτού. Κινητά όργανα και σκεύη, τα οποία παραδίδονται 
για τη διεξαγωγή εργασιών, επιστρέφονται μετά τη χρη¬ 
σιμοποίησή τους στην κατάσταση που είχαν παραδοθεί. 

Άρθρο 6 

Έσοδα και Πόροι του Εργαστηρίου 
Η λειτουργία του Εργαστηρίου θα γίνεται από ιδίους 
πόρους, οι οποίοι θα προέρχονται από: 

α. την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων, 

β. τη διάθεση ερευνητικών αποτελεσμάτων καθώς και 
επιστη μονικών εφαρμογών-συστη μάτων, 
γ. την παροχή υπηρεσιών σε φυσικά ή νομικά πρόσω¬ 
πα, όπως αυτή προβλέπεται με το οικείο π.δ., 
δ. τις ενδεχόμενες ειδικές εισφορές και χρηματοδο¬ 
τήσεις από διεθνείς οργανισμούς, δημόσιες ή ιδιωτικές 
επιχειρήσεις και Νομικά ή Φυσικά Πρόσωπα, 
ε.Τις κληρονομιές, τις δωρεές και τις κληροδοσίες που 
καταλείπονται στο ΤΕΙ Ιονίων Νήσων, για την εξυπηρέ¬ 
τηση των σκοπών του Εργαστηρίου και 
στ. Κάθε άλλη νόμιμη πηγή. 


Άρθρο 7 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχόμενων εγγράφων. Με απόφαση 
του Διευθυντή μπορεί να τηρείται και κάθε άλλο βιβλίο 
ή στοιχείο που προβλέπεται από ειδικές διατάξεις ή κρί- 
νεται απαραίτητο. 

Άρθρο 8 

Τίτλος - Σφραγίδα 

1.0 τίτλος του Εργαστηρίου είναι: «ΕΡΓΑΣΤΗΡΙΟ ΕΦΑΡ¬ 
ΜΟΣΜΕΝΗΣ ΜΗΧΑΝΙΚΗΣ - ΑΚΟΥΣΤΙΚΗΣ ΚΑΙ ΜΟΥΣΙΚΩΝ 
ΟΡΓΑΝΩΝ» και στα Αγγλικά: «ΑΡΡΕΙΕΩ ΜΕ0ΗΑΝΙ05 - 
Α0θυ5ΤΙ05 και ΜΙΙ5Ι0ΑΙΙΝ5ΤΒΙΙΜΕΝΤ5 ΕΑΒΟΚΑΤΟΚΥ» 
με διακριτικά αρχικά «ΑΜΑΜΙ Εθ 6». Αυτός ο τίτλος, κα¬ 
θώς και τα στοιχεία του Διευθυντή του Εργαστηρίου 
αναγράφονται στους χώρους που είναι εγκατεστημένο 
και δραστηριοποιείται το Εργαστήριο. 

2. Το Εργαστήριο χρησιμοποιεί για την αλληλογραφία 
του στρογγυλή σφραγίδα, στον εξωτερικό κύκλο της 
οποίας αναγράφεται «ΤΕΙ ΙΟΝΙΩΝ ΝΗΣΩΝ» και στον εσω¬ 
τερικό «ΕΡΓΑΣΤΗΡΙΟ ΕΦΑΡΜΟΣΜΕΝΗΣ ΜΗΧΑΝΙΚΗΣ - 
ΑΚΟΥΣΤΙΚΗΣ ΚΑΙ ΜΟΥΣΙΚΩΝ ΟΡΓΑΝΩΝ» και έχει ως 
έμβλημα στα έγγραφά του το αντίστοιχο του ΤΕΙ Ιονίων 
Νήσων. 

3. Ανάλογη σφραγίδα, με τα στοιχεία στην Αγγλική 
γλώσσα, χρησιμοποιεί το Εργαστήριο για την ξενόγλωσ¬ 
ση αλληλογραφία του και τα σχετικά έγγραφά του. 

Άρθρο 9 
Έναρξη ισχύος 

Η ισχύς της παρούσης αρχίζει απάτη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2018 
Ο Πρόεδρος 
ΙΩΑΝΝΗΣ ΔΡΑΓΩΝΑΣ 

